open-index/open-wikipedia-markdown huggingface dataset:
Money Honey av Clyde McPhatter and The Drifters

«**Money Honey**» er ein song skriven av Jesse Stone, og gjeven ut i september 1953 av Clyde McPhatter akkompagnert for første gongen av det nye bandet Drifters. Røysta til McPhatter, men ikkje namnet, var blitt kjend som songaren for Billy Ward and the Dominoes. Songen vart raskt ein hit og låg på rhythm and blues-lista i USA i 23 veker, der han nådde toppen. Rolling Stone rangerte songen på 252. plassen på lista si over dei 500 beste songane gjennom tidene.  Innspelinga hadde i 1968 seld over to millionar eksemplar.

## Innspeling
Songen vart spelt inn 9. august 1953 i Atlantic Studios med Clyde McPhatter (solovokal), Bill Pinkney (baryton), Andrew «Bubba» Thrasher (andretenor), Gerhart «Gay» Thrasher (høg tenor) og Willie Ferbie (bass). Walter Adams var gitaristen på innspelinga.

Andre som var med på innspelinga var Mickey Baker på gitar og Sam «the Man» Taylor på tenorsaksofon. Arrangementet startar med ein sekkepipe-liknande tone frå Drifters, før det vert sett i gang ein shufflerytme. Røysta til McPhatter er klår og lys, og midt i saksofonsoloen gjev han eit høgt skrik.

## Andre versjonar
*I 1956 vart songen spelt inn av Elvis Presley for debutalbumet hans *[[Elvis Presley av Elvis Presley|Elvis Presley]]*. 
*Songen vart spelt inn av Eddie Cochran på konsert i 1959 og denne vart gjeven ut i 1999 på albumet *The Town Hall Party Shows*.
*The Hollywood Flames gav ut ein versjon som B-sida til singelen deira «My Heart's on Fire» frå 1960.
*Clyde McPhatter spelte inn songen på ny for Mercury og albumet *Lover Please* i 1962. 
*Little Richard spelte inn songen for his 1964 Vee-Jay Records album, *[[Little Richard Is Back (And There's a Whole Lotta Shakin' Goin' On!)]]*
*Gitaristen Davy Graham spelte inn melodien i 1966 på albumet *[[Midnight Man]]*.
*The Jackson 5 spelte songen for Motown i 1971 - 1975. Songen vart sidan gjeven ut i plateboksen *[[Soulsation!]]* i juni 1995. 
*Songen vart spelt av Ry Cooder i 1972 på albumet *[[Into the Purple Valley]]*.
*Gary Glitter spelte inn songen i 1973 for albumet *[[Touch Me av Gary Glitter|Touch Me]]*.
*The Sensational Alex Harvey Band spelte inn songen i 1974 på albumet *[[The Impossible Dream av The Sensational Alex Harvey Band|The Impossible Dream]]*.
*The Coasters gav ut ein versjon av songen.
*Kristin Berglund gav ut songen på det andre albumet sitt, *Long Distance Love* (1979).
*Aaron Neville spelte inn «Money Honey» for albumet *My True Story* frå 2013.
*38 Special spelte inn songen i 1980 på albumet «Rockin' Into The Night».

## Kjelder

**Denne artikkelen bygger på «[[:en:Money Honey (Clyde McPhatter song)|Money Honey (Clyde McPhatter song)]]» frå ,  den 30. september 2016.* 
*** oppgav desse kjeldene:*
Rosetta av Vangelis

***Rosetta*** er eit studioalbum av den greske komponisten og musikaren Vangelis, gjeve ut den 23. september 2016 av Decca Records. Det er dedisert til romsonden «Rosetta», som vart send opp i verdsrommet i 2004.

## Oversyn
Prosjektet er eit resultat av ein videokonferanse frå 2014 mellom ESA-astronauten André Kuipers og Vangelis, medan Kuipers var ombord på International Space Station. Etter samtalen deira vart Vangelis inspirert til å skrive eit album dedisert til romsonden Rosetta. I november 2014 vart tre videoar med tre komposisjonar gjevne ut på den offisielle YouTube-kanelen for å feire det første forsøket på å lande på ein komet. Desse tre var «Arrival», «Philae's Journey» og «Rosetta's Waltz».

Det er eit av fleire verk av Vangelis som var inspirert av romreiser (*[[Albedo 0.39]]*), eller produsert i samarbeid med romoppdrag (*[[Mythodea]]*).

Vangelis dediserte albumet til alle som hadde gjort Rosetta-oppdraget mogeleg hos ESA, og «Rosetta's Waltz» var særleg dedisert til arbeidsgruppa.

Carl Walker frå ESA sa: «Då me sette bileta frå sonden i lag med musikken, tenkte med at dette fanga korleis folk ville ha kjent det om dei hadde sett kometen så nær på verkeleg. Med musikk kan du skape kjensler og skape minne: Eg trur at det Vangelis ønskte å gjere her var å dele eit varig minne av Rosetta gjennom musikken sin».

## Utgjeving
Albumet er tilgjengeleg for digital nedlasting, strøyming, CD, og vinyl.

## Innhald

## Lister

## Kjelder

**Denne artikkelen bygger på «[[:en:Rosetta (Vangelis album)|Rosetta (Vangelis album)]]» frå ,  den 30. september 2016.* 
*** oppgav desse kjeldene:*

## Bakgrunnsstoff
*Offisiell nettstad
I Was the One

**«I Was The One»** er ein song av Elvis Presley, skriven av Aaron Schroeder, Bill Peppers, Claude Demetrius og Hal Blair.

Presley spelte songen inn i RCA Studios i Nashville den 11. januar 1956. Songen vart gjeven ut som B-sida til «Heartbreak Hotel» i 1956. Produsenten var Steve Sholes.

## Andre versjonar
Det svenske bandet Streaplers spelte òg inn songen. Han vart gjeven ut på albumet *Speed* i 1978. 

## Kjelder


**Denne artikkelen bygger på «[[:en:I Was the One|I Was the One]]» frå ,  den 30. september 2016.* 
*** oppgav desse kjeldene:*



## Bakgrunnsstoff
*
Rip It Up av Little Richard

«**Rip It Up**» er ein song skriven av Robert Blackwell og John Marascalco. Han vart først gjeven ut av Little Richard i juni 1956. Bill Haley and his Comets gav òg ut ein versjon av songen det året. Little Richard-versjonen nådde førsteplassen på R&B Best Sellers-lista i to veker og nådde 17. plassen på poplista. Bill Haley and the Comets-innspelinga nådde 25. plasen på poplista og fjerden plassen på den britiske singellista. Bill Haley and the Comets framførte òg sin versjon av songen i filmen *[[Don't Knock the Rock]]* i 1956, der Little Richard òg deltok.

## Medverkande
*Little Richard – vokal, piano
*Lee Allen – tenorsaksofon
*Alvin «Red» Tyler – barytonsaksofon
*Frank Fields – bass
*Earl Palmer – trommer
*Edgar Blanchard – gitar

## Andre versjonar
Songen vart òg spelt inn av Elvis Presley, Chuck Berry, Buddy Holly, Gerry and the Pacemakers og Gene Vincent.

The Everly Brothers spelte inn ein versjon av songen i 1957, og denne nådde 57. plassen på singellista i Australia. 

Under Get Back-innspelinga i 1969, spelte The Beatles inn songen som ein del av ein medley med «Shake, Rattle and Roll» og «Blue Suede Shoes». Denne vart gjeven ut i 1996 på albumet *[[Anthology 3]]*. Songen vart spelt i 1975 av John Lennon på albumet hans *[[Rock 'n' Roll av John Lennon|Rock 'n' Roll]]*, i ein medley med songen «Ready Teddy».

Commander Cody and His Lost Planet Airmen spelte inn songen på albumet *[[Hot Licks, Cold Steel & Truckers Favorites]]* i 1972.

I 1978 gav Billy «Crash» Craddock ut ein versjon av *[[Turning Up And Turning On]]*.

I 1987 spelte Los Lobos inn songen som ein del av filmen *[[filmen La Bamba|La Bamba]]*.

Little Richard song òg songen på PBS-programmet *Doo Wop 51*.

Alvin and the Chipmunks spelte inn songen for «Film Flam,» ein episode av TV-serien deira.

Den engelske instrumental gruppa The Tornados spelte songen i 1964 alle albuma *Away from it All*.

Wanda Jackson spelte songen i 2011 på albumet *[[The Party Ain't Over]]*. 

Cliff Richard spelte ein versjon av songen på det 100. albumet sitt, *[[The Fabulous Rock 'n' Roll Songbook]]*.

## Kjelder

**Denne artikkelen bygger på «[[:en:Rip It Up (Little Richard song)|Rip It Up (Little Richard song)]]» frå ,  den 30. september 2016.* 
*** oppgav desse kjeldene:*
When My Blue Moon Turns to Gold Again

«**When My Blue Moon Turns to Gold Again**» er ein song skriven av Wiley Walker og Gene Sullivan i 1940. Dei spelte først inn songen i 1941. Songen er òg blitt spelt av Cindy Walker, Cliffie Stone, Elvis Presley, Sammi Smith, Statler Brothers, Hank Thompson, Emmylou Harris, Eddy Arnold, Jim Reeves, Bill Monroe og Merle Haggard, blant fleire. 

## Kjelder

**Denne artikkelen bygger på «[[:en:When My Blue Moon Turns to Gold Again|When My Blue Moon Turns to Gold Again]]» frå ,  den 30. september 2016.*  
 

## Bakgrunnsstoff
* Innspeling frå 1941
Love Me av Leiber/Stoller

«**Love Me**» er ein sentimental song skriven av Jerry Leiber og Mike Stoller og popularisert av Elvis Presley i 1956.

## Skildring
Songen vart laga som ein parodi av countrymusikk. Han vart opphavleg spelt inn av R&B-duoen Willy and Ruth i 1954 (Spark 105), og vart omtalt i *[[magasinet Billboard|Billboard]]* den 14. august. Willie Headen var frontmannen i ei vokalgruppe, The Honey Bears og Ruth var kona til eit anna gruppemedlem. Denne plata vart raskt følgd opp same året med versjonar av Georgia Gibbs, Connie Russell, Billy Eckstine, Kay Brown, The Four Escorts, The Billy Williams Quartet, The Woodside Sisters og The DeMarco Sisters, og i januar 1955 av Jimmie Rodgers Snow. Dei fleste av desse singlane selde bra, men ingen av dei vart ein hit.

Elvis Presley spelte inn songen den 1. september 1956 for det andre albumet sitt, *[[Elvis (1956)|Elvis]]* (RCA Victor, LPM-1382), gjeve ut 19. oktober. Han vart òg gjeven ut på EP-en *Elvis Vol. 1* (RCA Victor, EPA-992). Han klatra til andreplassen på Billboard Top 100 i USA, som var første gongen for ein song som ikkje kom frå ein singel. «Love Me» nådde sjuandeplasssen på R&B-lista. «Love Me» vart ikkje gjeve ut på singel for å unngå at salet av Presley sin «Love Me Tender» vart svekka. Presley song «Love Me» den 28. oktober 1956 på *[[The Ed Sullivan Show|Ed Sullivan Show]]*. Elvis song òg songen i 1968 på *[[fjernsynsprogrammet Elvis (1968)|Comeback Special]]*, og spelte ofte songen på konsertane sine i 1970-åra, mellom anna på den siste turneen hans i juni 1977.

Johnny Burnette spelte inn «Love Me» i 1960 i ein stil som likna på Presley sin, for albumet *Dreamin'.*

I 1977, berre fem månader før Presley døydde, framførte ein populær Elvis-imitator, Andy Kaufman, denne songen og «Heartbreak Hotel» på *[[The Tonight Show with Johnny Carson]]*.

Ein versjon vart spelt inn av countryartisten Davis Daniel i 1991 på debutalbumet *[[Fighting Fire with Fire av David Daniel|Fighting Fire with Fire]]*.

Det amerikanske countrybandet The Little Willies spelte inn songen i 2006 for albumet *[[The Little Willies av The Little Willies|The Little Willies]]*.

Ein konsertversjon av songen vart gjeven ut av countrysongaren Billy «Crash» Craddock i 2009 på *[[Live -n- Kickin']]*.

Songen vart med i musikalen *[[Smokey Joe's Cafe]]*, som ein medley med «Don't».

## Kjelder

**Denne artikkelen bygger på «[[:en:Love Me (Leiber/Stoller song)|Love Me (Leiber/Stoller song)]]» frå ,  den 30. september 2016.* 
*** oppgav desse kjeldene:*
Paralyzed av Elvis Presley

«**Paralyzed**» er ein song frå 1956 av Elvis Presley for albumet *[[Elvis (1956)|Elvis]]*. Songen vart spelt inn 2. september 1956 og har fått mykje god omtale av moderne musikkritikarar. Songen vart hovudsakleg skriven av Otis Blackwell, men Elvis vart oppført som låtskrivar for bidraga sine til den endelege songen. Det var sjeldan Elvis Presley vart oppført som låtskrivar, men stundom omarbeidde han songane nok til at dette skjedde.

## Lister
«Paralyzed» nådde 59. plassen på *Billboard* pop-lista i 1956. Songen vart gjeven ut på ein EP i USA kalla *Elvis Volume 1* den 19. oktober 1956.

I Storbritanna nådde «Paralyzed» 8. plassen i august 1957 og låg ti veker inne på lista.

## Album

Elvis Presley framførte songen 1956 under Million Dollar Quartet-innspelinga og på konsertar i 1956. Eit konsertopptak finst i plateboksen *The Young Man with the Big Beat* og på samleplatene *The Million Dollar Quartet* og *The Complete Million Dollar Quartet*. Songen vart framført 16. desember 1956 på Louisiana Hayride.

## Medverkande

Songen vart spelt inn i Radio Recorders i Hollywood i California, og var produsert av Steve Sholes med lydteknikaren av Thorne Nogar.

Musikarar:

*Gitar: Elvis Presley
*Gitar: Scotty Moore
*Bass: Bill Black
*Drums: D.J. Fontana
*Piano: Elvis Presley
*Korvokal: The Jordanaires: Gordon Stoker; Neal Matthews; Hoyt Hawkins; Hugh Jarrett

## Andre innspelingar
Dave Edmunds spelte inn songen i 1986 på konsertalbumet *[[I Hear You Rockin' av Dave Edmunds Band|I Hear You Rockin']]*. Ronnie McDowell, Graham Parker, Johnny Earl and The Jordanaires, Alan Merrill og Billy Fury har òg spelt inn songen.

## Kjelder

**Denne artikkelen bygger på «[[:en:Paralyzed av Elvis Presley|Paralyzed av Elvis Presley]]» frå ,  den 30. september 2016.* 
*** oppgav desse kjeldene:*
*Victor, Adam. The Elvis Encyclopedia. Overlook Duckworth; 2008. ISBN 1-58567-598-9.
*Wadey, Paul. «Jake Hess». The Independent. 8. januar 2004 [cited 28. desember 2009].
*Warwick, Neil; Kutner, Jon; Brown, Tony. The Complete Book of the British Charts: Singles & Albums. 3rd ed. Omnibus Press; 2004. ISBN 1-84449-058-0.
*Waters, Lindsay. «Come Softly, Darling, Hear What I Say: Listening in a State of Distraction—A Tribute to the Work of Walter Benjamin, Elvis Presley, and Robert Christgau». Boundary 2. Spring 2003.
*Whitburn, Joel. Billboard Top 1000 Singles 1955–1992. Billboard Books; 1993. ISBN 0-7935-2072-X.
*Whitburn, Joel. The Billboard Book of Top 40 Hits. 8th ed. Billboard Books; 2004. ISBN 0-8230-7499-4

## Bakgrunnsstoff
*
Old Shep

**«Old Shep»** er ein song skriven av Red Foley og Arthur Williams i 1933, om hunden Foley hadde som barn. I røynda var hunden, som vart forgifta av naboen, ein tysk gjetarhund kalla «Hoover.» Foley spelte først inn songen i 1935, og igjen i 1941 og 1946.

## Andre versjonar
Songen vart spelt inn av mange artistar, som Hank Snow og Elvis Presley, og vart ein countryklassikar. 

### Elvis Presley-sambandet
Den 3. oktober 1945 song Elvis Presley «Old Shep» berre ti år gamal som den første offentlege framsyninga si, ein songkonkurranse kalla Mississippi-Alabama Fair and Dairy Show. Han var utkledd som ein cowboy og stod på ein stol for å nå opp til mikrofonen. Han kom på femteplassen og vann fem dollar og ein gratisbilett til tivoliet. Seksten år gammal, i 1951, framførte han songen igjen for talentshowet i L.C. Humes High School, der han var student, og vann eit ekstranummer for framsyninga si.

### Andre versjonar
Ein versjon sungen av Clinton Ford gjekk inn på UK Singles Chart i oktober 1959, og låg ei veke på 27. plassen.

I den britiske situasjonskomedien *[[Only Fools and Horses]]* er «Old Shep» favorittsongen til Del Boy om ein hund. 

Den columbinanske musikaren Marco spelte inn ein spansk versjon i 1986. 

Led Zeppelin-songen «Bron-Y-Aur Stomp», som handlar om hunden til Robert Plant, nemner «Old Shep» i linja «When you're old and your eyes are dim / Ain't no Old Shep gonna happen again.»

## Kjelder

**Denne artikkelen bygger på «[[:en:Old Shep|Old Shep]]» frå ,  den 30. september 2016.* 
*** oppgav desse kjeldene:*
Algesi

**Algesi** (av gresk *algēsis*, «smertekjensle») er evna til å kjenne fysisk smerte. Overkjensle for smerte blir kalla hyperalgesi, medan dempa kjensle for smerte blir kalla hypoalgesi. Fråvær av evna til å kjenne smerte blir kalla *analgesi*, og kan i sjeldne høve vere medfødd (*kongenital analgesi*).

Analgetika er ein type lækjemiddel som døyver smertekjensla.

## Sjå òg
* allodyni
* hypoestesi og hyperestesi
* smertebehandling

## Kjelder
Huang Zhihong

**Huang Zhihong** () er ein kinesisk tidlegare friidrettsutøvar og verdsmeister i kulestøyt frå Lanxi i Zhejiang. Ho vann gullmedalje i øvinga i VM 1991 og 1993 og tok sølvmedaljen under OL 1992 i Barcelona. Huangs personlege rekord på 21,52 meter er frå 1990.

## Aktiv
Huang vann kuletevlinga for kvinner ved Asia-leikane 1986 og enda på åttandeplassen under Sommar-OL 1988 med 19,82 meter. Ved innandørs-VM 1989 vart ho nummer to med 20,25 meter i sluttprotokollen.

I den kinesiske friidrettsmeisterskapen 1990 i Beijing nådde Huang heile 21,52 m, hennar livs lengste kulestøyt. Ved asiameisterskapen same sesongen kom ho på andreplass. Året etter fekk ho ein ny sølvmedalje ved innandørs-VM etter ha prestert 20,33 meter, landskvinna Sui Xinmei vann gullet. Under verdmeisterskapen 1991 i Tokyo gjekk derimot Huang Zhihong heilt til topps med sine 20,83 meter, over halvmeteren lengre enn verdsrekordhaldar Natalja Lisovskaja på sølvplass.

Ved dei olympiske sommarleikane i Barcelona i 1992 målte Huangs bestestøyt 20,43 meter. Ho var likevel sjanselaus mot russiske Svetlana Kriveljova som sette personleg rekord med 21,06 m, men ho sikra seg sølvmedaljen. Året etter bytte dei to plass på sigerspallen ved friidretts-VM i Stuttgart, Huang støytte kula i veg 20,57 m, 60 centimeter lengre Kriveljova.

To år seinare fekk Huang sølvmedaljen ved friidretts-VM 1995 i Göteborg då ho presterte 20,04 m, tyske Astrid Kumbernuss vart suveren verdsmeister med 21,22 meter. Ved VM i friidrett 1997 avslutta Huang den internasjonale karrieren med ein fjerdeplass, åtte centimeter for kort til å ta frå tyske Stephanie Storp bronsemedaljen.

### Medaljar og plasseringar i internasjonale meisterskap
*VM 1987 i Roma: Nr 11 – 19,35 m
*OL 1988 i Seoul: Nr 8 – 19,82 m
*VM 1991 i Tokyo: Gullmedalje – 20,83 m, framom Natalja Lisovskaja (20,29 m)
*OL 1992 i Barcelona: Sølvmedalje – 20,47 m, bakom Svetlana Kriveljova (21,06 m)
*VM 1993 i Stuttgart: Gullmedalje – 20,57, framom Svetlana Kriveljova (19,97 m)
*VM 1995 i Göteborg: Sølvmedalje – 20,04 m, bakom Astrid Kumbernuss (21,22 m)
*VM 1997 i Aten: Nr 4 – 19,15 m

## Kjelder

**Denne artikkelen bygger på «[[:de:Huang Zhihong|Huang Zhihong]]» frå ,  den 1. oktober 2016.*  
 
*
You're a Heartbreaker

«**You're a Heartbreaker**» er ein song spelt inn av Elvis Presley i desember 1954 under den fjerde av dei no åtte legendariske innspelingane hans for Sun Records i Sun Studio. Innspelinga vart gjeven ut som den tredje singelen til Presley på Sun (Sun 215). B-sida var ein versjon av Kokomo Arnold sin «Milkcow Blues Boogie». 

Singelen vart gjeven ut på ny av RCA Victor (47-6382) og vart sidan gjeven ut på det sjuande studioalbumet til Elvis, *[[For LP Fans Only]]* i 1959.

## Kjelder

**Denne artikkelen bygger på «[[:en:You&#39;re a Heartbreaker|You&#39;re a Heartbreaker]]» frå ,  den 1. oktober 2016.*
Ismael Kirui

**Ismael Kirui** () er ein kenyansk tidlegare friidrettsutøvar frå Kapcherop i Marakwet-distriktet som vart verdmeister på 5000 meter ved VM 1993 i Stuttgart og som forsvarte meistertittelen på distansen ved VM 1995 i Göteborg.

### Aktiv
Kirui var berre 18½ år gammal då han vann 5&nbsp;000 meterfinalen under friidretts-VM 1993 i Stuttgart. Han slo då favoritten Haile Gebrselassie i spurten og vann løpet på tida 13.02,7, ny meisterskapsrekord og hans endelege personlege rekord.

I verdsmeisterskapen 1995 gjekk dei fyrste rundane av finalen på 5&nbsp;000 meter i eit moderat tempo. Sjølv om løpsfarta vart auka stod medaljekampen mellom seks løparar på sisterunden. På oppløpet viste Kirui seg atter som den kvikkaste og vann framom Khalid Boulami frå Marokko og sin eigen landsmann Shem Kororia. Få veker etter meisterskapen i Göteborg sette Kirui i Brussel personleg rekord 10&nbsp;000 m med 27.06,5.

Kirui vart nummer tre i VM i terrengløp 1993, kom på andreplass i VM 1995 og vart på ny nummer tre i VM 1996. Han forsvann frå internasjonal friidrett etter 1998-sesongen.

### Medaljar og plasseringar i internasjonale meisterskap
*VM 1993 i Stuttgart: Gullmedalje på 5&nbsp;000 m – 13.02,7, framom Haile Gebrselassie (13,03,1)
*VM 1995 i Göteborg: Gullmedalje på 5&nbsp;000 m – 13.16,7, framom Khalid Boulami (13.17,1)

## Kjelder

**Denne artikkelen bygger på «[[:en:Ismael Kirui|Ismael Kirui]]» frå ,  den 1. oktober 2016.*
Arnold Holmboe

**Arnold Holmboe** () var ein norsk jurist, næringsdrivar og Venstre-politikar, fødd i Beitstad. Han var i 1920-åra statsråd i Blehr II-regjeringa og den fyrste Mowinckel-regjeringa.

Holmboe tok juridisk embetseksamen 1900. Han hadde så advokatpraksis i Steigen, Harstad og Tromsø, før han var direktør i Tromsø Sparebank frå 1913 til 1928. Deretter var han til 1943 direktør ved Vinmonopolet.

Frå 1907 var Holmboe medlem i Tromsø bystyre og ordførar i fleire periodar. Dei to treårsbolkane 1922-24 og 1928-30 var Venstre-mannen Holmboe stortingsrepresentant frå byane i Nord-Noreg; Bodø, Narvik, Tromsø, Hammerfest, Vardø og Vadsø. Han var justisminister 1922-23 i ei regjering leidd av Otto Blehr og finansminister 1924-26 då Johan Ludwig Mowinckel hadde sin fyrste statsministerperiode.

Holmboe gav i 1943 ut ei bok med sine omsetjingar av den greske poeten Anakreon, med tittelen *Anakreons sange*.

Han var medlem i Undersøkelseskommisjonen av 1945 og komiteen som granska verksemda til Noregs Bank i okkupasjonsåra.

## Kjelder

*
Baby, Let's Play House

«**Baby Let's Play House**» er ein song skriven av Arthur Gunter og spelt inn av han i 1954 for Excello Records, og året etter av Elvis Presley for Sun Records. Det var den fjerde singelen Presley gav ut for Sun, og ein av dei første songane til Elvis som gjekk inn på den nasjonale lista, då han nådde femteplassen på Billboard Country Singles-lista i juli 1955.

Presley sin versjon skil seg kraftig frå originalen. Elvis starta songen med refrenget, medan Gunter byrja på det første verset, og han erstatta linja til Gunter «You may get religion» med teksten «You may have a Pink Cadillac», ein referanse til sin eigen Cadillac frå 1955. 

Songen vart mima av Jonathan Rhys Meyers i TV-serien *[[miniserien Elvis|Elvis: The Early Years]]* i ein scene der Presley speler i Odessa Auditorium i 1955.

John Lennon brukte linja «I'd rather see you dead, little girl, than to be with another man» frå denne songen i opningslinja av The Beatles-songen «Run for Your Life».

## Andre versjonar
Buddy Holly spelte inn songen i 1955 i Jim Beck Studio i Dallas. Versjonen til Holly vart spelt inn som ein demo for Columbia Records, og kom ut i 1985 på samlealbumet *Buddy Holly Rocks*. Versjonen etterliknar Elvis-versjonen. 

Songen vart òg spelt av australske Lonnie Lee på Leedon Records tidleg i 1960. Versjonen er ikkje ulik Elvis sin versjon. Han vart populær på showa til Lee og ein kan sjå han syngje songen i 1960 på det første rock and roll-showet i Australia, *[[Six O'Clock Rock]]*.

The Newbeats gav ut in versjon av songen i 1965 på albumet *Big Beat Sounds by The Newbeats*.

Ace Cannon gav ut ein instrumentalversjon av songen i 1967 på albumet *Memphis Golden Hits*.

I 2008 gav Spankox ut ein remix av songen som nådde 84. plassen på den britiske singellista.

I 2014 gav Drake Bell ut ein versjon av «Baby Let's Play House» på Muzooka.com.

Tom Petty and the Heartbreakers gav ut ein versjon av songen i 2015 på albumet *[[Nobody's Children]]*.

## Kjelder

**Denne artikkelen bygger på «[[:en:Baby, Let&#39;s Play House|Baby, Let&#39;s Play House]]» frå ,  den 1. oktober 2016.* 
*** oppgav desse kjeldene:*
Aber

**Aber** kan visa til:

* Ei ulempe eller hake ved noko, avleidd av tysk *aber* som tyder 'men'.

* Elvemunning eller -samanrenning i stadnamn frå brittonske språk, til dømes i namn som Aberdeen, Aberystwyth, Abercrombie og Abergwaun (Fishguard). Inver og Oban er variantar.
** Abergwyngregyn er ofte omtalt med kortforma *Aber*
** Aberystwyth er ofte omtalt med kortforma *Aber*
** Aber Village i Powys er ein liten landsby i Sør-Wales
** Aber i Gwynedd, eller Abergwyngregyn, er ein landsby i Sør-Wales
** Aberystwyth University kan også omtalast med kortforma *Aber*

## Kjelder
*

**Denne artikkelen bygger på «[[:en:Aber and Inver (placename elements)|Aber and Inver (placename elements)]]» frå ,  den 1. oktober 2016.*
Ruotesvagge

**Ruotesvagge** er ein i kring 17 kilometer lang dal i Sarek nasjonalpark i Jokkmokks kommun i Nord-Sverige. Dalen ligg mellom Ruotes-massivet og Sarektjåkkå-massivet. Ruotesvagge strekker seg frå øvre Rapadalen til Sarek si grense mot norddelen av nasjonalparken Stora Sjöfallet.

## Kjelder

**Denne artikkelen bygger på «[[:sv:Ruotesvagge|Ruotesvagge]]» frå ,  den 1. oktober 2016.*
Bjarne Ljones

**Bjarne Ljones** () var ein norsk hagebrukskunnig og forfattar frå Ulvik.

Ljones vart i 1938 utdanna hagebrukskandidat frå Noregs Landbrukshøgskule. Dei neste tre-fire åra var han fruktkontrollør i Oslo og hagebrukslærar på Bærum yrkesskule. Frå 1942 til -46 arbeidde han som sekretær i Landbruksdepartementet. Sidan 1947 var han tilsett ved NLH på Ås, frå 1949 som amanuensis og frå 1954 som professor i fruktdyrking.

Ljones skreiv fleire titals arbeid om frukt- og bærdyrking. Han er elles kjend for å ha skrive viseteksta «Sider».

## Kjelder
**[[Norsk Allkunnebok]]*. VIII. bandet. 1957
Johannes Lofthus

**Johannes Larsson Lofthus** () var ein norsk landbruksskulemann frå Øystese i Hordaland.

Lofthus tok eksamen ved landbruksskule i 1904 og studerte så ved Noregs Landbrukshøgskule til 1904. Etter eksamen på Ås var han 1905-07 lærar på Telemark folkehøgskule og 1907-18 på Stend jordbruksskule i Fana herad. Åra 1918-24 var han styrar av Hardanger jordbruks- og fruktdyrkingsskule og 1924-35 i same stilling ved Troms fylkes landbruksskule. Til sist var han styrar av Stend jordbruksskule til 1950.

Lofthus hadde tillitsverv i både landbrukslag, høgskulelag, byggjenemnder og han var medlem av ulike heradsstyre som representant for Bondepartiet. Han var aktiv skribent og gav mellom anna ut *Vestlandske Mjølkesentral gjennom 25 år* i 1956.

## Kjelder
**[[Norsk Allkunnebok]]*. VIII. bandet. 1957
Dore Lavik

**Dorotheus Olivarius Lavik**, kjend som **Dore Lavik**, () var ein norsk skodespelar og teaterleiar frå Eksingadalen i Hordaland. Han var ein yngre bror av Andres Lavik, Andreas Lavik og Johannes Lavik.

Dore Lavik kom frå eit haugiansk miljø i Eksingadalen i dåverande Hosanger prestegjeld. I 1880-åra studerte han filologi ved universitet i Kristiania. Sommaren 1892 reiste han over til Nord-Amerika, kom heim etter eit par år.

Frå 1894 budde Lavik i hovudstaden, der han i 1896 gifta seg med den danske teaterkvinna Ludovica Levy. Dei reiste på turnear med ulike oppsetjingar, til dei i 1899 slo seg ned i den norske hovudstaden. Dei starta då Sekondteatret og dreiv det saman nokre få år.

I 1901 starta Lavik *Det Norske Skuespillerselskab* og drog ut på nye turnéar. Ekteskapet hans skranta og frå 1904 heldt Lavik lag med den nær tjue år yngre skodespelaren Marie Andersen. Dei var mellom anna i Danmark i 1906-07. Marie Andersen gifta seg i 1909 med forfattaren Knut Hamsun.

Gjennom sine framføringar or mellom anna *[[Haugtussa]]* gjorde Lavik «mykje til å førebu grunnen for Det Norske Teatret».

Lavik døydde i 1908 av tarmslyng i Bergen, og vart gravlagd på Flatekvål kyrkjegard i Hosanger. 

## Kjelder
*Norsk Allkunnebok. VIII. bandet. 1957
Jon Line

**Jon Jonsson Line** () var ein norsk bonde og skribent frå Time i Rogaland.

Line tok seminareksamen på Stord i 1885 og var så lærar nokre få år. Deretter arbeidde han ei tid i avisa *Stavangeren*, før han var redaksjonssekretær i avisa *Nordmanden*. Sidan dreiv han farsgarden Line i Time.

Line gav i 1888 ut *Unge år. Forteljingar av Jadarbuen* på Mons Litleré sitt forlag i Bergen. I åra etterpå kom han ut med nokre mindre verk på bokmål, før han i 1892 gav ut ein biografi om mangesyslaren Mauritz Kartevold. Langt seinare fekk Line prenta to diktsamlingar; *Gonge-vegar* i 1927 og *Elsk og draum* i 1935. Line skreiv artiklar i mange aviser og tidsskrift, mellom anna om sitt samvær med forfattarane Arne Garborg og Alexander L. Kielland. 

Han levde ugift.

## Kjelder
*Norsk Allkunnebok. VIII. bandet. 1957
I Forgot to Remember to Forget

«**I Forgot to Remember to Forget**» er ein countrysong skriven av Stan Kesler og Charlie Feathers. Han vart innspelt i Sun Studio den 11. juli 1955 av Elvis Presley, Scotty Moore, Bill Black og Johnny Bernero på trommer, og kom ut på singel 20. august 1955, i lag med «Mystery Train» (Sun 223). Singelen vart gjeven ut på ny av RCA Victor (#47-6357) i desember 1955.

Gitaren til Moore hadde ein Nashville steelgitarlyd og Black spelte ein klipp-klapp-rytme. Dette er det nærmaste trioen kom tradisjonell country medan dei var hos Sun.

Songen gjekk til topps på *[[magasinet Billboard|Billboard]]* si countryliste den 25. februar 1956, og vart liggande der i to veker. Singelen nådde fjerdeplassen på *Billboard* Most Played by Jockeys-lista. Det var den første singelen som gjorde Elvis Presley kjend landet over som countrystjerner.
Songen låg på countrylistene i 39 veker.

B-sida av singelen, «Mystery Train», nådde 11. plassen på den nasjonale *Billboard* country-lista.

## The Beatles-versjonen

The Beatles spelte denne songen ein gong for radioprogrammet *From Us To You* på BBC, den 1. mai 1964, med George Harrison på solovokal. Songen er kjend som siste gongen Beatles spelte ein song for BBC som ikkje var spelt inn for EMI. Beatles dobla snøggleiken på rytmen under mellomspelet. Bandet vart meir eksperimentelt på denne tida og etter at dei spelte «I Call Your Name», brukte dei det ska-aktige mellomspelet igjen på «I Forgot to Remember to Forget». Songen vart ikkje offisielt gjeven ut før 1994, då han vart med på *[[Live at the BBC av The Beatles|Live at the BBC]]*.

### Medverkande
*George Harrison - vokal, sologitar
*John Lennon - rytmegitar
*Paul McCartney - bass
*Ringo Starr - trommer

## Andre versjonar
Jerry Lee Lewis spelte inn songen i 1957 og i 1960-åra. Låtskrivaren Charlie Feathers har òg spelt songen. Johnny Cash spelte inn songen i 1959 for albumet *Greatest!* og på albumet *[[The Survivors Live]]* i 1981. B.J. Thomas tok med songen på albumet hans *B.J. Thomas Country* i 1972. Chuck Jackson, Ral Donner, Robert Gordon, Johnny Hallyday, The Deighton Family, Hicksville Bombers og Wanda Jackson har alle spelt songen. Chris Isaak spelte inn songen i 2011 for albumet *[[Beyond the Sun av Chris Isaak|Beyond the Sun]]*.  Bob Dylan og The Band spelte inn songen i 1967. Denne kom ut i 2014 på *[[The Bootleg Series Vol. 11: The Basement Tapes Complete]]*.

## Kjelder

**Denne artikkelen bygger på «[[:en:I Forgot to Remember to Forget|I Forgot to Remember to Forget]]» frå ,  den 1. oktober 2016.* 
*** oppgav desse kjeldene:*


## Bakgrunnsstoff
*
De Nanteuil

**De  Nanteuil** kan visa til:

* Thibaud Nanteuil (d. 1188) fransl biskop av Beauvais;
* Milon Nanteuil (d. 1234), fransk biskop av Reims og Beauvais;
* Philip Nanteuil (d. 1258), fransk bankier og trubadurdiktar
* Johan I av Nanteuil (d. etter 1248), storkammerherre av Frankrike 1240-1248
* Jean Nanteuil (d. etter 1269), fransk riddar
* Gaucher Nanteuil (d. etter 1295), fransk riddar og visekonge av Terra di Lavoro
* Henri de Nanteuil (d. etter 1269), fransk riddar 
* Thibaud Nanteuil (d. 1283), fransk biskop av Beauvais;
* Jean Nanteuil (d. 1297), fransk biskop av Troyes;
* Luc Nanteuil (f. 1925), fransk ambassadør
Slimsoppar

**Slimsoppar** er ei gruppe einsella eukaryotar som vert klassifiserte som protistar. Dei kan gå saman i store grupper og kan då syna ein type intelligent åtferd på gruppenivå.  Utrøyningar syner at grupper av slimsoppen *[[Physarum polycephalum]]* er i stand til å finna den kortaste vegen mellom ulike matkjelder, og kan på eit vis hugsa kvar dei har vore på leit tidlegare; mogelegvis gjennom slim som dei lèt att etter seg. Ei slik gruppe kan òg velja den matkjelda med det beste høvetalet mellom protein og karbohydrat når det er fleire slike kjelder å velja mellom.

Slimsoppar vart tidlegare klassifiserte som soppar, men skil seg sterkt frå desse på fleire punkt.

## Kjelder

## Bakgrunnsstoff
*«Le blob» er et av naturens store mysterier. Nå vises den fram i Paris. 2019-10-20. Dagsavisen
Lars Loe

**Lars Gunerius Loe** () var ein norsk jordskiftemann og professor og leiar for Noregs Landbrukshøgskule. 

Loe var fødd på Holsækre i Ulstein herad, der faren var på vegarbeid. Han voks opp fleire stader. I tenåra fekk han seg teneste hos Ole Høstmark på storgarden Oppdøl i Bolsøy herad. Sidan tok han i 1906 eksamen ved jordskifteavdelinga på Noregs Landbrukshøgskule. Frå 1913 var han dosent i landmåling ved same institusjonen, professor 1919-54. Han var rektor på Landbrukshøgskulen frå 1934 til-45, med unnatak for tida 1942-44, då han var avsett frå posisjonen av okkupasjonsmakta.

Loe var med i fleire offentleg utval. Han var 1937-54 formann i Norges geografiske kommisjon, og ei tid av Norsk kartografisk forening. Åra 1932-34 var han oppnemnd gjeldsmeklingsmann. Han var også aktiv med i styringa av Ås heradskommune.

## Kjelder
*Norsk Allkunnebok. VIII. bandet. 1957
Platypné

**Platypné** er ein type andenaud (dyspné) som minskar i liggjande stilling, og vert forverra i sitjande eller ståande stilling. Det er det motsette av ortopné. Tilstanden blei fyrste gang skildra i 1949 og namngjeven i 1969. **Ortodeoksi** er ein nærskyld tilstand som er kjenneteikna ved låg oksygenmetting i oppreist stode, som besnar når ein legg seg ned. Platypné og ortodeoksi er ofte sameksisterande, ein kombinasjon kjend som platypné-ortodeoksi-syndrom. Syndromet er svært uvanleg.

Platypné skuldast anten hepatopulmonalt syndrom, eller ein kardiovaskulær defekt som aukar posisjonell høgre-venstre-shunt (blodstraum frå høgre til venstre del av kretsløpssystemet). Desse defektane inneber sjeldsynte syndrom der venøst blod frå levra ikkje passerer gjennom lungene, eller passerer gjennom portalkretsløpet til nedre holvene utan å krysse levra.

Ordet «platypné» kjem av gresk *platus* 'flat' og *pnoia* 'ande'.

## Kjelder
Ingvald Jaklin

**Ingvald Johannes Jaklin** () var ein norsk pressemann og politikar frå Lyngen. Han representerte Arbeidarpartiet på Stortinget i perioden 1950-61.

Jaklin var son til ein fiskar, og var sjølv fiskar frå 1910 til 1918. Frå 1919 arbeidde han som journalist og forretningsførar i avisa Nordlys, til han i 1925 tok til på ei førtiårig karriere som redaktør i avisa. Han var redaktør i Nordlys i tida 1924-40 og på ny 1945-65. Under verdskrigen var han 1944-45 utskriven kaptein/informasjonsoffiser i det norske reservepolitiet i Sverige.

Jaklin hadde lokale verv i AUF og Arbeidarpartiet i mellomkrigstida. Han var medlem av Tromsø bystyre og formannskap frå 1926 til 1963, ordførar 1946-53. Frå 1922 til 1946 var han også medlem av skulestyret i Tromsø.

Perioden 1945-49 var Jaklin vararepresentant til Stortinget frå kjøpstadene i Nordland, Troms og Finnmark. Han vart så vald til fast representant 1950-53 frå same bykrinsen, og seinare attvald to gongar, då frå valkrinsen Troms fylke. Dei to fyrste fireårsbolkane som tingmann sat han i Finans- og tollkomiteen og dei siste fire åra i Kommunalkomiteen, då han også var medlem av Lagtinget. Han var med i Arbeidarpartiet sitt landsstyre frå 1945 til 1953, og formann i Nord-Troms Arbeidarparti 1952-57.

Jaklin hadde ei rad styreverv. Han var formann i Tromsø lysverk 1932-40 og 1945-48, og styreformann i A/S Bardufoss kraftlag 1947-1966 og åra 1953-66 styremedlem i Noregs Bank si avdeling i Tromsø. Og etter verdskrigen vart han utnemnd til medlem i Forsvarskommisjonen av 1946.

I Tromsø er Ingvald Jaklins plass kalla opp etter han, og i 1999 vart ei byste av han avduka i same byen.

## Kjelder

*Stortingsbiografi
Carl Viggo Lange

**Carl Viggo Manthey Lange** () var ein norsk lege og politikar som var stortingsrepresentant frå trønderbyane for Arbeidarpartiet i perioden 1950-53. Fredprisvinnar Christian Lous Lange var far hans, medan politikaren Halvard Lange og skulemannen August Lange var brørne hans.

Carl Lange tok examen artium i 1922 og vart cand.med. i 1929. Han var privatpraktiserande lege i Oslo 1930-34 og i Trondheim frå 1934, til han frå 1946 var helseinspektør i byen. I 1955 flytta han til Kristiansand og arbeidde som distriktslege i Oddernes til han perioden 1964-74 var fylkeslege i Vest-Agder.

Den 9. mars 1942 vart Lange arrestert i Trondheim og sat sidan i fangenskap i Falstad leir til dess Tyskland kapitulerte i mai 1945. I Falstad leir gjorde han ein stor innsats som lege for medfangane.

Lange var medlem av bystyret i Trondheim frå 1945 til han flytta i 1955. Han var stortingsrepresentant 1950-53 for kjøpstadene i Sør-Trøndelag og Nord-Trøndelag fylke; Trondheim og Levanger. På Stortinget var medlem i Sosialkomiteen. Med omskipinga til fylkesvise krinsar ved stortingsvalet 1953 nådde ikkje Lange høgt nok opp på Sør-Trøndelag Arbeidarparti si valliste til å verte attvald.

## Kjelder

*Stortingsbiografi
(Let Me Be Your) Teddy Bear

«**(Let Me Be Your) Teddy Bear**» er ein popsong først spelt inn av Elvis Presley i 1957 for den andre filmen hans, *[[filmen Loving You (1957)|Loving You]]*, der Presley syng songen på lerretet. Han vart skriven av Kal Mann og Bernie Lowe og publisert i 1957 av Gladys Music. Melodien har røter i mange tidlege innspelingar av  «Boll Weevil», ein tradisjonell bluessong. 

## Presley-singelen
Songen gjekk heilt til topps på Billboard-lista i USA for Elvis Presley sommaren 1957, og låg der i sju veker. Det var den tredje av fire førsteplassar han hadde det året. «(Let Me Be Your) Teddy Bear» nådde òg toppen av R&B Best Sellers List, og vart den fjerde førsteplassen hans på den lista. I tillegg nådde songen toppen av countrylista.

## Medverkande
*Elvis Presley &ndash; Vokal, akustisk gitar
*Dudley Brooks &ndash; piano
*Bill Black &ndash; kontrabass
*D.J. Fontana &ndash; trommer
*The Jordanaires &ndash; korvokal
*Walter Scharf &ndash; produsent
*Thorne Nogar &ndash; lydteknikar

## Andre versjonar
*Pat Boone på albumet hans *[[Pat Boone Sings Guess Who?]]* (1963)
*Laurel Aitken på albumet hans *[[Scandal in a Brixton Market]]* (1969)
*Glen Campbell på albumet hans *[[Live at the Royal Festival Hall av Glen Campbell|Live at the Royal Festival Hall]]* (1977)
*Angelyne på albumet hennar *[[Angelyne av Angelyne|Angelyne]]* (1982)
*Mud på albumet deira *[[Les Grays Mud]]* (1982)
*Cliff Richard på det avgrensa albumet hans *[[Silver av Cliff Richard|Rock 'n' Roll Silver]]* (1983).
*Tanya Tucker på samlealbumet *[[It's Now or Never: The Tribute to Elvis]]* (1994)
*ZZ Top på albumet deira *[[XXX av ZZ Top|XXX]]* (1999)
*Donna Loren på EP-en hennar *[[Donna Does Elvis in Hawaii]]* (2010)
*The Residents på albumet deira *[[The King & Eye]]* (1989)
*João Penca e Seus Miquinhos Amestrados spelte ei portugisisk utgåve av songen kalla «O Ursinho» på albumet deira *[[Os Maiores Sucessos de João Penca e Seus Miquinhos Amestrados]]* (1983)
*Take That med Mark Owen på vokal song songen på konsert (som ein del av «Rock 'N' Roll Medley») under Everything Changes Tour (1993–1994)

## Kjelder

**Denne artikkelen bygger på «[[:en:(Let Me Be Your) Teddy Bear|(Let Me Be Your) Teddy Bear]]» frå ,  den 2. oktober 2016.* 
*** oppgav desse kjeldene:*


## Bakgrunnsstoff
*
Let's Have a Party

«**Let's Have a Party**» er ein song frå 1957 skriven av Jessie Mae Robinson og spelt inn av Elvis Presley for filmen *[[filmen Loving You (1957)|Loving You]]*. Wanda Jackson spelte inn songen for det første albumet sitt, *Wanda Jackson* frå 1958. Songen vart gjeven ut på singel av Jackson i 1960 og gjekk inn på den britiske singellista den 1. september det året, der han låg i åtte veker og nådde 32. plassen. Singelen nådde òg 37. plassen på ''Billboard'' Hot 100 i 1960. Jackson-versjonen vart seinare nytta i den kritikarroste filmen *[[Dead Poets Society]]* i 1989. Paul McCartney spelte òg inn og gav ut songen (med tittelen «Party») i 1999 på albumet *[[Run Devil Run av Paul McCartney|Run Devil Run]]*. Den originale songen hans, «Run Devil Run», på albumet med same namn har ein melodi som liknar mykje. Ein versjon av «Let's Have a Party» av Sonia kom ut i 2010.

Songen vart nytta med tittelen «Party» i Broadway-musikalen *[[musikalen Million Dollar Quartet|Million Dollar Quartet]]*, som opna i New York i april 2010. 

I konsertfilmen til T. Rex frå 1972, *[[Born to Boogie]]*, prøver Marc Bolan og Ringo Starr å resitere teksten frå songen («some people like to rock, some people like to roll, but movin' and a-groovin's gonna satisfy my soul»). Men dei bryt ut i latter kvar gong. 

Led Zeppelin spelte òg songen på konsertane sine som ein del av «Whole Lotta Love». Eit døme på dette finst på konsertalbumet *[[How the West Was Won av Led Zeppelin|How the West Was Won]]*.

Det engelske glamrockbandet Mud spelte inn songen i 1975 for albumet *Mud Rock Volume 2*.

Rock and roll-bandet Dr. Feelgood spelte inn songen i 1978 på albumet *[[Private Practice]]*.

## Lister

## Kjelder


**Denne artikkelen bygger på «[[:en:Let&#39;s Have a Party|Let&#39;s Have a Party]]» frå ,  den 2. oktober 2016.* 
*** oppgav desse kjeldene:*
Karen Platou

**Karen Platou** () var ei norsk forretningskvinne som deltok i politikken som representant for partiet Høgre. Platou var den fyrste kvinna med fast plass i Stortinget.

Platou var fødd i Mandal. Ho voks opp i Kristiania, der faren arbeidde som kemner. Sjølv gjekk ho tre år i arkitektklassa på kunst- og handverksskulen i hovudstaden, før ho studerte ved den tekniske høgskulen i Hannover. Åra 1901-03 arbeidde ho som arkitektassistent hos byarkitekten i Kristiania. Deretter var ho i elleve år, 1903-04, arkitekt i eit firma i Hamburg. Allereie i Tyskland engasjerte ho seg i organisasjonsarbeid og etter ho kom tilbake til Noreg var ho i tillegg politisk aktiv. I tida 1914-31 var ho sekretær i Hjemmenes Vel, ein slags fordekt forløpar til Høyrekvinnene. Mellom anna var ho pådrivar for at morsdagen vart innført i Noreg i 1918.

Frå 1919 var Platou vararepresentant til Stortinget frå Aker krins og for Høgre. Ho møtte på Tinget frå juni 1920 i staden for Bernt Holtsmark. Ved stortingsvalet 1921 vart ho vald til stortingsrepresentant frå Kristiania. Ho vart då den fyrste kvinna som fekk fast plass i Stortinget. Stortingsvalet var det fyrste med proporsjonal representasjon, noko som auka sjansane for at kvinner skulle nå opp i valprosessen og ved sjølve valet. På Tinget var Platou medlem i justiskomiteen. I sin fyrste tale i Stortinget kritiserte ho statsministeren Otto Blehr for ei utsegn om at sjokolade var ei luksusvare. Platou hevda sjokoladen var ein viktig del av kosthaldet til borna. Ho lukkast ikkje verte attvald i 1924, men var vararepresentant 1925-27 og møtte fast i fire månader i 1926-sesjonen, då Karl Wefring var statsråd.

I 1930 starta Platou opp sitt eige forlag, frå 1937 dreiv ho agentur. Under andre verdskrigen var ho aktiv i motstandsrørsla til ho vart avslørd og flykta til Sverige i 1942. Ho levde ugift.

## Kjelder
*Karen Platou i *Store norske leksikon*
*Stortingsbiografi
I Need You So

«**I Need You So**» er ein song skriven av Ivory Joe Hunter, som nådde toppen av *[[magasinet Billboard|Billboard]]* R&B-lista i 1950 med sin versjon, der han låg i to veker.  Songen vart òg spelt inn av Elvis Presley i 1957 for albumet *[[Loving You av Elvis Presley|Loving You]]*.

## Kjelder

**Denne artikkelen bygger på «[[:en:I Need You So|I Need You So]]» frå ,  den 2. oktober 2016.* 
*** oppgav desse kjeldene:*



## Bakgrunnsstoff
*
Tell Me Why (1956)

«**Tell Me Why**» er ein popsong skriven av Titus Turner i 1956. Han er ein langsam, kraftfull rhythm and blues-ballade, og har ein mleodi som minnar om  «Just a Closer Walk With Thee».

Den første hitversjonen vart spelt inn av Marie Knight, ein svart R&B-songar, på Mercury-etiketten Wing. Han vart ein lokal hit i New Orleans og Texas. Han vart så ein moderat hit for Gale Storm og The Crew-Cuts i 1956 og seinare for Elvis Presley i 1966. Presley spelte inn songen i 1957, men han vart ikkje gjeven ut før seinare. Singelen nådde 33. plassen på Billboard Hot 100 og selde til gullplate.

## Kjelder

**Denne artikkelen bygger på «[[:en:Tell Me Why (1956 song)|Tell Me Why (1956 song)]]» frå ,  den 2. oktober 2016.* 
*** oppgav desse kjeldene:*
Tiny Timbrell

**Hilmer J. Timbrell** () var ein kanadisk-amerikansk studiomusikar og gitarist. 

Hilmer J. «Tiny» Timbrell flytta til Los Angeles der han vart musikar. Ei stund selde han gitarar i Fife & Nichols, ein musikkforretning i Hollywood. Timbrell vart mykje nytta som gitarist i Warner Brothers Studios seint i 1940-åra og spelte i fleire filmar som ein del av eit band. Han spelte på innspelingar for artistar som Doris Day, Billy Vaughn & His Orchestra, Rosemary Clooney, Bing Crosby, Harry James og pop- og ountryartistar som Ricky Nelson og Marty Robbins.

Timbrell spelte rytmegitar for Elvis Presley, først i Radio Recorders i Los Angeles for filmmusikken for filmen *[[Loving You av Elvis Presley|Loving You]]* og seinare fleire andre filmar som Presley spelte i. 

I seinare år arbeidde Tiny Timbrell i Los Angeles som salsrepresentant for Chicago Musical Instrument Co, seinare kalla Norlin Music Corp., som på den tida eigde mange instrumentmerke som Gibson og Epiphone.

## Kjelder

**Denne artikkelen bygger på «[[:en:Tiny Timbrell|Tiny Timbrell]]» frå ,  den 2. oktober 2016.*
Dudley Brooks

**Dudley Brooks** () var ein USA-amerikansk jazz-pianist, arrangør og komponist. 

Medan Brooks hadde kontrakt med Paramount Studios, spelte han mykje som studiomusikar i studioet Radio Recorders i Los Angeles. I mange år var Radio Recorders eit av dei mest kjende studioa i landet og artistar som Charlie Parker, Louis Armstrong og Elvis Presley spelte inn musikk her. Presley hadde òg kontrakt med Paramount Studios der han filma filmar som *[[Girls! Girls! Girls!]]* og *[[Blue Hawaii]]*. For å sikre at innspelingane og filmane til Presley vart ferdig i tide, henta Paramount ofte inn studiomusikarar til Radio Recorders. Brooks utvikla derfor eit profesjonelt forhold med Presley som varte fleire tiår. I lag samarbeidde dei på mange album og filmar, som:

* *[[A Date with Elvis]]*
* *[[Blue Hawaii av Elvis Presley|Blue Hawaii]]*
* *[[Elvis for Everyone]]*
* *[[Elvis' Gold Records Volume 4]]*
* *[[Elvis Sings Flaming Star]]*
* *[[Elvis' Christmas Album]]*
* *[[Fun in Acapulco]]*
* *[[G.I. Blues]]*
* *[[Girls! Girls! Girls!]]*
* *[[It Happened at the World's Fair]]*
* *[[Kid Galahad]]* (filmmusikk)
* *[[Jailhouse Rock (EP)|Jailhouse Rock]]*
* *[[Let's Be Friends]]*
* *[[Loving You av Elvis Presley]]*
* *[[Peace in the Valley (EP)|Peace in the Valley]]*
* *[[Pot Luck av Elvis Presley|Pot Luck]]*
* *[[Roustabout]]*
* *[[Something for Everybody]]*
* *[[Viva Las Vegas]]* (filmmusikk)
* *[[Wild in the Country]]* (filmmusikk)

Brooks var ein av få afroamerikanarar som arbeidde med Presley og er blitt nytta som motargument mot at Presley var rasist.

Brooks skreiv òg fleire songar, ofte i samarbeid med andre låtskrivarar. Blant dei mest kjende songane hans er julesongen «(Everybody's Waitin' For) The Man with the Bag». Denne vart gjort populær av Kay Starr i 1950 og er blitt spelt av mange artistar, som Brian Setzer Orchestra og Vonda Shepard.

## Kjelder

**Denne artikkelen bygger på «[[:en:Dudley Brooks|Dudley Brooks]]» frå ,  den 2. oktober 2016.* 
*** oppgav desse kjeldene:*